"ከም ሃገር ብቐጻሊ ክስራሕ ዝግብኦ ነገር'ኳ እንተሃለወ፡ ሕጂ ግና ምርግጋእ ይመጽእ ኣሎ። ሓሓሊፉ ዘጋጥሙ ጸገማት ክህልዉ ይኽእሉ'ዮም። እዚ ግና፡ መንግስቲ ምስ ህዝቢ ኮይኑ ክፈትሖ ይደሊ'ዩ" ይብሉ። በዚ ምኽንያት ተምሃሮ ኣብዚ ዓመት ዝሓሸ ዕድል ይፍጠር ስለዘሎ፡ ናብ ዝተመደብሉ ዩኒቨርሲቲ ኽኸዱ ይኽእሉ'ዮም ዝብሉ እቶም ሓላፊ፡ ናብ ዘስግእ ኩነታት ዘእቱ ነገር ኣይክህሉን ዝብል እምነት ኣለዎም። "መንግስትን ሓይሊ ጸጥታን ደሕንነት ተምሃሮ ኮነ ህዝቢ ንምሕላዉ ዘኽእሎ ቑመና ስለዘለዎ ተምሃሮ ኮኑ ወለዲ ክሰግኡ የብሎምን። ተምሃሮ ናብ ዝተመደቡዎ ኢና ክንልእኾም፡ ብከምኡ'ዉን ኢና ክነምህሮም" ይብሉ ዶክተር ሳሙኤል። ምንጪ ስእሊ, Getty Images ኣብ ዝተወለድናሉ ክልል ክንምደብ ኣለና ዝብል ሕቶኸ?
